Arheološke radionice

Učenici OŠ „Jelsa“ su u suradnji s Arheološkim muzejom u Zagrebu organizirali arheološke radionice i praktikum u Starom Gradu i starogradskom polju od 3.-6. listopada ove godine.

Prvo su se upoznali s arheološkim metodama na lokalitetu Remetin vrt u Starom Gradu, gdje su upoznali što je to arheološka dokumentacija, mjerenja i stratigrafija.

Potom su posjetili Muzej Staroga Grada i upoznali se s bogatom baštinom grada koji upravo ove godine slavi 2400 godina od svog osnutka. Potom su svoja znanja primijenili na lokalitetu Mirje u polju koji su stručnjaci počeli istraživati ove godine. Mjerili su visine teodolitom i tražili nalaze u slojevima, gdje su pri tom barem na kratko postali „mali arheolozi“.

Kroz tajne arheološke znanosti vodio ih je muzejski pedagog Ozren Domiter.